NHibernate Helper Kit - CodeProject 11,409,801 members (59,944 online)
Last Visit: 31-Dec-99 19:00 Last Update: 25-Apr-15 4:18Refresh12345 Next » Sassa: CPS loop nog ’n bloutjie in hof | Netwerk24
Sassa: CPS loop nog ’n bloutjie in hof
Deur Azarrah Karrim, News24 14 Februarie 2020 21:55
Cash Paymaster Services (CPS) moet steeds die R316 miljoen oorbetaal wat hy aan die Suid-Afrikaanse Agentskap vir Maatskaplike Sekerheid (Sassa) verskuldig is, het die konstitusionele hof Vrydag beslis.
Dié hof het Vrydag CPS aansoek tot verlof om teen ’n 2018-hofbeslissing te appelleer van die hand gewys.
Die hooggeregshof het in 2018 gelas dat CPS die geld, wat in 2014 aan Sassa betaal is om begunstigdes vir maatskaplike toelaes te registreer, terugbetaal.
Die konstitusionele hof het in 2017 CPS se hele kontrak met Sassa vir die uitbetaling van die maatskaplike toelaes ongeldig verklaar.
Die parlement het vroeër ook gehoor dat CPS tot R200 miljoen per maand aan administrasiegeld verdien het sedert hy in 2012 aangestel is om maatskaplike toelaes uit te betaal.
Die hof het Vrydag bevind dat CPS se appél geen vooruitsig van sukses toon nie en dat die saak ook nie as ’n konstitusionele kwessie kwalifiseer nie.
Teenkorrupsie-organisasie pak CPS
Sassa het in 2014 geld aan CPS oorbetaal nadat CPS beweer het daar is meer mense wat toelaes moet ontvang as wat hul kontrak met Sassa getoon het.
Die teenkorrupsie-organisasie Corruption Watch het die saak in 2015 voor die hooggeregshof in Pretoria gebring.
Dié onwettige betalings was nie per toeval nie.
David Lewis, uitvoerende direkteur van Corruption Watch, sê hulle is bly oor die konstitusionele hof se besluit.
“Terwyl ons natuurlik bly is oor die beslissing en nou verwag dat CPS onmiddellik die geld aan Sassa terugbetaal, sal die werklike storie van die CPS/Sassa-situasie nooit vertel word voor die owerhede die verhouding tussen Sassa-lede, die departement van maatskaplike ontwikkeling en die CPS-bestuur ondersoek nie.
“Dié onwettige betalings was nie per toeval nie.”
Lewis hoop die betrokke owerhede sal nou ondersoek instel. Die organisasie het ’n beroep op die direktoraat vir prioriteitsmisdade (die Valke) gedoen om die saak te “heropen en te ondersoek en om geregtigheid te bring”.
Herman Kotzé, hoof- uitvoerende beampte van CPS, sê hulle is teleurgesteld in die hofuitspraak.
Meer oor: Cash Paymaster Services
CPS ‘doen alles moontlik om Sassa nie terug te betaal’
Bathabile, woordvoerder moet R3,5 m. terugbetaal
OB spreek Dlamini vry, maar DA nie klaar met haar